text: 200 år gammel skat fundet i Hejls 
  30 august 2013 kl. 06.24
  En sjælden to hundrede år gammel møntskat er fundet i Hejls, sydøst for Kolding. Det er blot den anden skat fra den tid, der er fundet i Danmark.
  Skatten består af 135 sølvmønter af både dansk og udenlandsk herkomst. Årsagen til at skatten har været nedgravet formodes at være, at ejeren ville gemme sin formue fro de svenske styrker. For to hundrede år siden var de på vej igennem Slesvig Holsten, og røvede og plyndrede alt på deres vej.
  Mønterne er blevet udgravet af Museum Sønderjylland. De første mønter blev fundet for to år siden, men først i onsdags var det muligt at totalundersøge stedet med metaldetektor. Med fuld gevinst endda.
  Den eneste skat fra Napoleonskrigen, der før er set i Danmark, blev fundet i Slagelse i 1939.
  